Notum sit omnibus tam præsentibus quam futuris, quod donnus Letbaldus de Digonia calumpniabat matrem Brunoni de Belfestu et filios et filias ejus, et venit ad placitum cum domno Hugone priore; et laudavit Deo et ad locum Paredi matrem, filios ac filias ejus, et ipsos qui nati erant ex eis ac in posterum erant nascituri. Pro hoc ergo accepit sexaginta solidos et uxor ejus decem, Letbaldus filius ejus decem et uxor ejus quinque, et Richardus præpositus alios quinque solidos ac duos sextarios de frumento. Ex hoc autem testes fuerunt Letbaldus de Copetra, Petrus de Civignon ac uxor domni Letbaldi, coram domno Hugone priore et Anthelmo monacho. De bosco de Bornat, sicut locus habebat et homines Sancti tenebant silvam et planamentum, laudavit Deo et ad locum Paredi, ut ipse non quereret nec calumpniaret in posterum (.....) homines et feminas calumpniabat, quos locus Paredi habebat et tenebat. Et venit domnus Hugo prior ad placitum cum eo; et dedit Deo et ad locum Paredi rectum quod habebat, et quod injuste calumpniabat verpivit, excepto quemdam fabrum qui stabat apud Monte Villa. Pro hoc accepit unam mulam bonam et alia munera; uxor ejus et filius ejus, Ledbaldus, laudaverunt per omnia quod ipse habebat datum. Ad hoc donum fuerunt donnus Hugo prior et Antelmus monachus, et Jocerannus de Coperia ac Ledbaldus de Coperia, Rotbertus d’Orvals, Richardus præpositus. Hoc ergo placitum, sicut ibi in ista carta continetur, negavit donnus Letbaldus ita se non fecisse; et adprehendit placitum cum domno Hugone priore ad Frasnem a Paion, et narravit donnus Anthelmus monachus quod hunc placitum, sicut in ista carta continebatur, ipse habebat factum et laudatum. Domnus Artaldus de Buxol et Letbaldus de Copetra, et Petrus de Civin’ ac mulier, uxor donni Letbaldi, seqestraverunt se ad unam partem et dixerunt se esse testes veraces, quia sicut Anthelmus monachus narravit et in ista carta continebatur, ita erat. Donnus Letbaldus de Digonia, sicut isti quatuor testes quos supra nominavimus dixerunt, ita laudavit per omnia, et dedit Deo et ad locum Paredi; uxor ejus et filius ejus Letbaldus laudaverunt. Hoc autem factum est ad Frasnem a Paion. Testes: Gauffredus de Cassaneis, Jozerannus de Marzili, Artaldus Buxol, Letbaldus de Coperia, Petrus de Civin’. Quædam femina erat, quæ vocabatur Susanna et tenebat terram ad Bonofont: totam illam terram, sicut illa tenebat, donnus Letbaldus de Digonia dedit Deo et ad locum Paredi, in manu Antelmi monachi; et accepit a priore donno Hu(gone) XX. quinque solidos. Testes ex hoc fuerunt uxor ejus et filii ejus, Artaldus de Buxol, Letbaldus de Coperia, Petrus de Civinun, Letbaldus Velobarnia.